Foto: Depositphotos Xitoyning LinkSure Network internet-provayderi 2019 yilda LinkSure №1 deb nomlangan sun’iy yo‘ldoshini uchirishni rejalashtirmoqda. Sun’iy yo‘ldoshni uchirishdan maqsad, 2026 yilga kelib bepul global internet xizmatlarini taqdim etishdir. Foto: China Daily Kompaniya mazkur loyihani amalga oshirish uchun 272ta sun’iy yo‘ldosh uchiradi va buning uchun 3 mlrd yuan(431,1 mln dollar) mablag‘ sarflash rejalashtirilgan. «Ushbu rejamizdan maqsad, butun dunyo aholisini, ayniqsa, kam rivojlangan va borish qiyin bo‘lgan joylarni bepul internet bilan ta’minlashdir», dedi LinkeSure kompaniyasi prezidenti. Yaqinda SpaceX kompaniyasi bepul internet taqdim etish uchun AQSh federal aloqa komissiyasidan 7 518ta sun’iy yo‘ldosh uchirishga ruxsat olgandi.